बिसायख’थिआ खाथिनिफ्राय खाथिसिन सफैगासिनो। थांनाय 26 फेब्रुवारीआव मोन 5 रायजोआव बिसायख’थिनि सान फोसावनायनि उनावनो सोरगिदिं बिसायख’थिनि फोसावदिंनाया गोख्रोङै जानायखौ नुनो मोननाय जादों। बेनि गेजेरावनो समबारखालि बिसायख’थि आयगआ बुङो दि, बिसायख’थि जानो गोनां रायजोफोराव भट होनायआ जागायनि 72 घन्टा सिगांसिम बाइक रेलि खालामनो हानाय नङा। थामहिनबा, बिसायख’थिनि थाखाय 72 घन्टा थानाय समआव रावबो दोलोआ बाइक रेलि खालामनो हानाय नङा।